ملک_مشتاق_صاحب
سندھ یاترا
سندھ یاترا(پارٹ تھری) ٹھٹھہ ءچ مکلی دے شاہر تے جگ مشہور غستان دا مطالعاتی وزٹ دی شدید خاھش وخت دی کمی دی وجہ توں ادھوری رہ گئی ایس اےپی ٹی دے مرکزی آرگنائزر دے ولا ولا فون امدے پئے ہن جو سئیں جلدی آؤ تے پروگرام شروع کروں خیر بھجدے دھرکدے اساں مکلی دے We Care Hallپج گئیوں جتھاں سندھی ثقافت دے رنگیں دی بہار ھئی ہال ءچ نکڑے بال توں گھن کہ چھوہر جوان تے بڈھڑے تائیں ہرکوئی قائدانقلاب کامریڈ رسول بخش پلیجو کوں خراج تحسین ڈیونڑ کیتے پرجوش ہا تریمتیں دی تعداد مردیں (میل)کنوں ڈھگ ہائی سٹوڈنٹ یونین میڈیا تے سول  سوسائیٹی دی شرکت وی متاثر کن ہائی سندھی شاعر ادیب گلوکارالغرض ہر مکتبہ فکر دی نمائندگی ہائی جیہڑی جی این کھوسو دی پاپولیریٹی داثبوت ہا شاندار ڈسپلن کھوسو صاحب دے تربیتی نشستیں دا پھل ہا  سٹیج دی سجاوٹ تے پنڈال ءچ کرسییں دی بناوٹ انہاں دی سلیقہ مندی  ٹیم ورک تے دانشمندی جبکہ کراؤڈدے باوجود بغیر سکیورٹی دے ڈسپلن ورکرز تربیتی کنونشن دی نشاندھی کرینداہائی نکڑےنکڑے(نڈھڑے)بالییں دی پرفارمنس تے جوش وجذبے ساکوں ہریان کرڈتے ٹیبلو جھمر شعروشاعری گاونڑ قوم پرستی دے نغمے نظماں تقریراں ہرکہیں اپنڑے انداز نال کامر یڈرسول بخش پلیجو کوں خراج تحسین پیش کیتے خاص طور تے بالڑییں دے ٹیبلوز لیڈیز دی جڑت نوجواناں دا جوش وجذبہ قابل دید تے سرائیکی قوم پرستیں کیتے قابل تقلید عمل ہا سندھ یاترا تےسرائیکی فاؤنڈیشن دے چئیرمین جام اظہر مراد تےجگ مشہور سرائیکی شاگرد سانجھ دے متحرک لیڈراخترخاں گوپانگ ایڈوکیٹ تے میں رلے آونڑاں ہا  کراچی توں سرائیکی تحریک دے سرگرم ورکر ملک سیف اللہ خالد سئیں ٹبرسودھے مکلی آلے پروگرام تے شرکت کرنڑی ھئی گھریلو کم کار تے مجبورییں دی وجہ نال اے سارے نہ آسگئے بلکہ جام اظہرمراد نیں میکوں آکھیا سرائیکی فاؤنڈیشن دی نمائندگی ھنڑ تساں کرنڑی اے  انویں تاں مکلی ءچ ڈھگ سارے سندھی قوم پرستیں دےنال نال بھینڑیں بھرانویں نال میل ملاقاتاں تھئن لیکن افضل خاں ڈاھاڈھو سٹھوہاقاسم جتوئی دی کمپئرنگ تےجوشیلاانداز چنگالگےاونہیں لوکیں کنوں قوم پرستی سکھنڑ دا موقع ملیے میں پبلک ءچ بہہ تے پروگرام دی چس چاوںنڑچاھنداہم لیکن ادی سئینڑ ڈاکٹر ماروی پلیجو تے سوھنڑا تے ہردلعزیز جی این کھوسو سئیں نیں ناصرف بطورمہمان خصوصی  اناؤنسمنٹ کروائی بلکہ اپنڑے نال سٹیج بہلایا پروگرام اتنا چنگا تے شاندار ہا کہ دل آھدا ہا ویلھا رکے تاں رک ونجے پر ایہہ پروگرام نہ رکے میڈی تقریر معرکہ چھیکڑ تے رکھی کھڑے ہن میڈی ضد تےاصرار تے اکھیونے سئیں تساں مہمان خاص آؤ تے آخری تقریر  تساڈی اے میں آکھیم میں تاں آپ کوں مہمان ای نئیں سمجھیا تے ول خاص کہیاں ول انہاں آکھیا جو خشبو لغاری دی پرفارمنس دے بعد تہاکوں موقع ڈیسوں  جڈاں خشبو پھل سمیت سامھے آونجے ول ساکوں کئیں سنگھڑیں تے کئیں ڈیکھنڑیں میڈے جواب تے اوکھل پئے تے تقریر کیتے قاسم جتوئی نیں ایں دعوت خطاب ڈتی کہ سرائیکی دانشور سرائیکی مانھڑوں سرائیکی خان ملک مشتاق اپنڑے خیالات دااظہار فرمیسن تے نال اے پابندی وی لئی جو ٹائم تھولا اے مختصر کریجو ول میں ھتھ پھوک تے کھڑ گئیاں اجاں میں موشن وداپکڑینداہم تے ڈودفعہ قاسم جتوئی چونڈھی پاتے اکھیس جلدی کرو سائیں میں رٹہ لئی وداں جو بھل گیم ولا شروع کنوں سٹارٹ گھنساں میں اونکوں مایئک ءچ ولدا ڈتا جینکوں سنڑ تے لوک کھل پئے کامریڈ پلیجو سئیں کوں شاندار خراج تحسین عوامی پورھیت تحریک کوں شاندار پروگرام تے نولکھ مبارخاں پوراسندھ قوم پرستی داشعوری مرکز تے رسول بخش پلیجو قوم پرستیں کیتے یونیورسٹی سرائیکی قوم کوں سندھی قوم دی گالھییں دی نئیں بلکہ عملی ہمدردی دی ضرورت سرائیکی زبان تے قوم کوں برابری تے انج قوم تےزبان دی بنیادتے سندھ دی سرپرستی دی لوڑھ  اے تساڈے تے ساڈے ڈکھ سکھ تے دشمن سانجھے ہن  سندھ دے تعلیمی اداریں ءچ سرائیکی پڑھاونڑ کیتے کتاباں دی جلدی چھپائی سندھی وکیپیڈیا دی انعامی سکیم دااعلان تے اوندا طریقہ تے آخر ءچ نعرہ حیدری جئے فکرپلیجو جئے سندھ جئے سرائیکستان مار تے بلکہ اپنڑے ہاں دی بھاہ مار تےسرائیکی فاؤنڈیشن دی نمائندگی کرتے اساں اپنڑی سیٹ تے پج گئیوں لوکیں کوں سمجھ آئی ہے یاکائناں  اےتاں پتہ کائینی پر لوک تاڑییں دے شٹکار لئی پئے ھن تقریراں تے ترانے جاری ہن تے اچانک ہلچل مچ گئی اے ول پتہ لگے کہ پھلییں کنوں وی سوھنڑی شمندنڑ توں زیادہ فریش خشبو لغاری آگئی اے آ کیا گئی اے بلکہ چھا گئی اے سٹیج ہوندے حوالے تھیونڑ دی دیر ھائی اوں جوان دی بچی نیں دھوڑاں پٹ ڈتین ہرکوئی خشبو دے جادو ءچ مست تھی گئے ماشاءاللہ جیویں آپ سوھنڑی شاہزادی آواز اوں توں ودھ سوھنڑی گمدیاں ہووئیں پھل کردن نازانداز اکھ نین نقش قدبت ڈیکھ تے بندے کوں قران دی آیت یاد آویندی اے کہ تساں اپنڑے رب دی کیہڑی کیہڑی نعمت  کوں جھٹلیسو  تعارف تھیا تاں خشبوڈاکٹرماروی پلیجو تے جی این کھوسو کوں آکھیا میڈا ملک مشتاق نال پنج سالاں توں رابطہ ہے پیاء ملاقات اج تھیندی پئ اےمیں سرائیکی کلام فرید  دی فرمائش کیتی ایویں لگدا ہا اج دل منگدے روح دے سنگتییاں داملاپ اے میں خشبو تے اوندے پیئو کوں دربار فرید دی حاضری دی دعوت ڈتی اوں وعدہ کرتے قبول کیتی ول موسیقی دے بعد ول تقریراں تے شاعری شروع تھی گئ ایں پروگرام ءچ کراچی توں پاکستان سرائیکی پالٹی دے اعلی سطحی وفد نیں مرشد شفقت بخاری سئیں مرکزی سئینر نائب صدر صوبہ سندھ دی قیادت ءچ شرکت کیتی اعلی سطحی وفد ءچ  غلام عباس خاں ڈاہا اسماعیل بلوچ پاکستان سرائیکی پالٹی سندھ دے صدر  تےباغ علی جونیجو تے شفقت بخاری سئیں سوھنڑاشاہزادہ پتر وی شامل ہاشفقت بخاری سئیں نیں زبردست تقریر کرتے سرائیکی قوم دی بھرپور ترجمانی کیتی معرکہ پروگرام دی چس ھالی اگوں تے ہے اگلی قسط ءچ وسدے رہوشالا ساڈا عشق سرائیکستان